
Ministru kabineta sēdes protokollēmums

Informatīvais ziņojums "Informatīvais ziņojums “Par tiešās valsts pārvaldes iestāžu biroja telpu optimizācijas iespējām Rīgā”"

· 1. Pieņemt zināšanai informatīvo ziņojumu.
· 2. Finanšu ministrijai (valsts akciju sabiedrībai “Valsts nekustamie īpašumi”) un Valsts kancelejai līdz 2023.gada 1.oktobrim izstrādāt un finanšu ministram noteiktā kārtībā iesniegt izskatīšanai Ministru kabinetā konceptuālo ziņojumu par valsts tiešās pārvaldes iestāžu biroja telpu optimizācijas iespējām, iekļaujot:
·  
· 2.1. Valsts kancelejas sadarbībā ar ministrijām (ja nepieciešams veidojot darba grupu) izstrādāto konceptuālo risinājumu par biroja telpu un koplietošanas telpu izmantošanu;
· 2.2. risinājumu valsts akciju sabiedrības “Valsts nekustamie īpašumi” nekustamo īpašumu (kadastra Nr.0100 010 0042) Elizabetes ielā 2, Rīgā, un nekustamo īpašumu (kadastra Nr.0100 010 0099) Kronvalda bulvārī 6, Rīgā, un Zemkopības ministrijas valdījumā esošā valsts nekustamā īpašuma (kadastra Nr.0100 010 0144) Republikas laukumā 2, Rīgā,  (nepieciešamības gadījumā izskatot arī citu valsts vai valsts kapitālsabiedrību nekustamo īpašumu) pielāgošanu 2.1.apakšpunkta uzdevuma izpildes ietvaros noteiktu valsts tiešās pārvaldes iestāžu biroja telpām.
· 3. Valsts tiešās pārvaldes iestādēm organizēt darbu, tostarp iestādes funkciju nepārtrauktu izpildi, ievērojot Valsts kancelejas Nākotnes biroja rokasgrāmatā noteiktos principus, tiktāl ciktāl iestādes darba specifika to pieļauj.
· 4. Valsts tiešās pārvaldes iestāžu biroju telpu izveidi un pielāgošanu turpmāk plānot atbilstoši valsts akciju sabiedrības “Valsts nekustamie īpašumi” Publiskā sektora biroja izveides vadlīnijās noteiktajam, tiktāl ciktāl iestādes darba specifika to pieļauj.
· 5. Ekonomikas ministrijai segt valsts akciju sabiedrības "Valsts nekustamie īpašumi" izmaksas 9 306 euro apmērā, kuras veidojušās saistībā ar Ministru kabineta apstiprināto risinājumu par Ekonomikas ministrijas un tās padotības iestāžu un kapitālsabiedrību izvietošanu nekustamajā īpašumā (nekustamā īpašuma kadastra Nr.0100 010 0042) Elizabetes ielā 2, Rīgā.
· 6. Atzīt Ministru kabineta 2020.gada 16.jūnija sēdes protokollēmuma (prot. Nr.41 60.§) “Informatīvais ziņojums “Par nacionālās koncertzāles projekta īstenošanas gaitu un turpmāko virzību” un rīkojuma projekts “Par nacionālās koncertzāles projekta īstenošanu”” 3. punktā doto uzdevumu par aktualitāti zaudējušu.

